מדהים, מדהים, מדהים. עשתה זאת בפעם השלישית ברציפות - מדליה באליפות העולם בהתעמלות אמנותית בקטגוריית הקרב רב. אחרי שזכתה כבר בחמש מדליות בבאקו (4 מדליות בכל ארבעת הגמרים של המכשירים הבודדים ועוד מדליית כסף היסטורית בתחרות הקבוצתית של המתעמלות האישיות), המתעמלת הבכירה של ישראל הגיעה אל היום החשוב ביותר בתחרות: גמר הקרב רב, הקטגוריה האולימפית, וקטפה שם את הארד.

אשרם לא אכזבה והראתה שהיא פשוט עילוי בענף, סיימה במקום השלישי ועל הדרך השיגה את הקריטריון (הדי צפוי) למשחקים האולמיפיים ב-2020. יחד איתה, גם , שסיימה את הקרב רב במקום ה-11, הבטיחה את השתתפותה בטוקיו.

אשרם, המתאמנת בהפועל ראשל"צ תחת איילת זוסמן ולנה קופילנקו, עלתה לגמר מהמקום השני במוקדמות ואילו זליקמן בת ה-18 העפילה מהמקום החמישי. כאמור, סגנית אלופת העולם בקרב רב משנה שעברה וזוכת מדליית הארד מאליפות העולם 2017, רשמה פודיום שלישי ברציפות במעמד הענק, הישג חסר תקדים.

יש להדגיש מבין כל הקטגוריות בהן השיגה אשרם כבר מדליות, התחרות הזו היא שקובעת קריטריון למשחקים בטוקיו. 16 המתעמלות שהתברגו ראשונות מתוך 24 שהתחרו בגמר זכו בכרטיס, ביניהן שתי הישראליות. האחיות התאומות מרוסיה לבית משפחת אברינה, דינה וארינה, הקדימו את אשרם עם המקומות הראשון והשני בהתאמה. דינה היא החמישית אי פעם שזוכה שלוש פעמים בזהב בקרב רב באליפות העולם.